CELEX: 62021CN0581
Language: lv
Date: 2021-09-21 00:00:00
Title: Lieta C-581/21 P: Apelācijas sūdzība, ko 2021. gada 21. septembrī iesniedza Ryanair DAC, Laudamotion GmbH par Vispārējās tiesas (trešā palāta) 2021. gada 12. jūlija rīkojumu lietā T-866/19 Ryanair un Laudamotion/Komisija

15.11.2021   
            
            
               LV
            
            
               Eiropas Savienības Oficiālais Vēstnesis
            
            
               C 462/31
            
         
      Apelācijas sūdzība, ko 2021. gada 21. septembrī iesniedza Ryanair DAC, Laudamotion GmbH par Vispārējās tiesas (trešā palāta) 2021. gada 12. jūlija rīkojumu lietā T-866/19 Ryanair un Laudamotion/Komisija
      (Lieta C-581/21 P)
      (2021/C 462/36)
      Tiesvedības valoda – angļu
      
         Lietas dalībnieki
      
      
         Apelācijas sūdzības iesniedzējas: Ryanair DAC, Laudamotion GmbH (pārstāvji: E. Vahida, S. Rating un I. Metaxas-Maranghidis, advokāti)
      
         Otra lietas dalībniece: Eiropas Komisija
      
         Prasījumi
      
      Apelācijas sūdzības iesniedzēju prasījumi Tiesai ir šādi:
      
                  —
               
               
                  atcelt pārsūdzēto rīkojumu;
               
            
                  —
               
               
                  nodot lietu atpakaļ izskatīšanai Vispārējā tiesā;
               
            
                  —
               
               
                  atlikt lēmuma par tiesāšanās izdevumiem pieņemšanu abās instancēs.
               
            
         Pamati un galvenie argumenti
      
      Apelācijas sūdzības pamatojumam apelācijas sūdzības iesniedzējas izvirza divus pamatus.
      Vispārējā tiesa esot pārkāpusi ES tiesību aktus un sagrozījusi faktus (1) uzskatot, ka laika nišu regulas (1) prioritāte ir svarīga, lai noteiktu, vai Satiksmes sadales noteikumi (2) paredz īstenošanas pasākumus, un (2) neņemot vērā parasto notikumu gaitu, lai noteiktu, vai apelācijas sūdzības iesniedzēju lūgumam laika nišu koordinatoram noteikt izpildes pasākumu bija mākslīgs raksturs.
      Turklāt apelācijas sūdzības iesniedzējas apgalvo, ka Vispārējā tiesa nav pamatojusi pārsūdzētajā rīkojumā ietvertos secinājumus.
      
         (1)  Padomes Regula (EK) Nr. 95/93 (1993. gada 18. janvāris) par kopīgiem noteikumiem attiecībā uz laika nišu piešķiršanu Kopienas lidostās (OV 1993, L 14, 1. lpp.).
      
         (2)  Komisijas Īstenošanas Lēmums (ES) 2019/1585 (2019. gada 24. septembris) par Eiropas Parlamenta un Padomes Regulas (EK) Nr. 1008/2008 19. pantā paredzēto satiksmes sadales noteikumu noteikšanu Amsterdamas Shipholas lidostai un Amsterdamas Leleistades lidostai (paziņots ar dokumentu C(2019) 6816) (OV 2019 L 246, 24. lpp.).